Toms Kreicbergs

Toms Kreicbergs (dzimis  Rīgā) ir latviešu rakstnieks. Pārsvarā angliski raksta fantāzijas un fantastikas žanrā ar pseidonīmu Toms Kroshils (), publicējis savus darbus ASV. Daļa darbu ir tulkoti latviešu valodā un izdoti Latvijā.

Biogrāfija 
Dzimis 1985. gada 29. decembrī Rīgā. Mācījās Valda Zālīša pamatskolā un Rīgas Valsts 1. ģimnāzijā. 2003. gadā pārcēlās uz dzīvi ASV, kur ieguva bakalaura grādu fizikā Rīda universitātes koledžā (Reed College) Portlendā. ASV strādājis teātrī kā režisors, tulkojis grāmatas, strādājis finanšu nozarē Ņujorkā. Dzīvojis arī Kubā, 2011. gadā atgriezies Latvijā, trenējis salsas dejotājus.

Darbi 
Angļu valodā izdots stāstu krājums Fragmentation: A collection. 2012. un 2013. gadā bija starp finālistiem uz Nebula balvu par labāko īso stāstu (2012. gadā — Mama, We are Zhenya, Your Son, 2013. gadā — Fragmentation, or Ten Thousand Goodbyes). 2011. gada februārī saņēmis Writers of the Future balvu.

Viņa īsie stāsti tulkoti latviešu valodā, izdoti izdevniecībā "Zvaigzne ABC" krājumā "Dubultnieki un citi stāsti" (2011). Angļu valodā izdots romāns The Cattle Express, kas vēlāk tulkots latviešu valodā un izdevniecībā "Zvaigzne ABC" izdots ar nosaukumu "Lopu ekspresis" (2016). 2016. gadā ASV izdevniecība Katherine Tegen Books publicēja Kroshila romānu angļu valodā The Cat King of Havana.

Atsauces

Ārējās saites 
 
 Toma Kreicberga blogs par finansēm un biznesu

1985. gadā dzimušie
Rīgā dzimušie
21. gadsimta rakstnieki
Angļu valodā rakstošie
Rīgas Valsts 1. ģimnāzijas absolventi